open-index/open-wikipedia-markdown huggingface dataset:
Գործազուրկը (նկար)

**Գործազուրկը** կամ **Անգործը****,** նկարիչ Էդգար Շահինի ստեղծագործություններից է (1903 թ․), որում, ի տարբերություն նկարչի մինչ այդ ստեղծած գործերի, գործազուրկի կերպարը գերազանցում է գաղափարական նպատակասլացությամբ, հոգեբանական խորությամբ, կերպարի արտահայտչականությամբ, ներգործող տպավորությամբ։

## Նկարագրություն
Ներկայացված է սովամահության դատապարտված, անելանելի կացության մեջ գտնվող գործազուրկ մարդու ծանր հոգեվիճակը։ Նա տուն է վերադառնում աշխատանք գտնելուց լիովին հույսը կտրած, հուսահատ, խռովահույզ հոգով։ Գործազուրկը քայլում է տարերային մղումով, ձեռքերը՝ գրպանում, գլուխը` բարձր, աչքերը՝ չռած, այլայլված և այնպիսի բուռն զայրույթով համակված, որ կարծես պատրաստ է մեկն ումեկին առճակատելու։ Նրա կրքոտ ցասումը հասնում է ապստամբ հոգու ընդվզումի գագաթնակետին, պատրաստ է պոռթկալու։ Դա ալեկոծ հոգու բուռն մակընթացություն է՝ ընդունակ սոցիալական հեղաշրջում կատարելու։ Շահինը ստեղծել է զորեղ բնավորությամբ, անսասան կամքի տեր անձնավորության կերպար՝ օժտելով նրան այնպիսի համընդհանուր մարդկային բարեմասնություններով և դասին համապատասխան տվյալներով, որ այն կարելի է համարել որպես ընչազուրկ դասի ներկայացուցչի կերպար։

## Մտահղացում
Գործազուրկը դիմանկարային կոնկրետ անձնավորություն է, որը նպաստել է ստեղծելու անհատականությամբ կոնկրետ կերպար։ Գործազուրկի հոգեխռով տրամադրությունը, անելանելի ողբերգական կացությունը կանխազգացող մարդու անզոր կսկիծով համակված հոգեկան ապրումները, չարիքի պատճառը գիտակցող մարդու սթափվածությունը լիովին իմաստավորում է մտահղացումը։

## Կերպարի մշակման ոճ
Շահինը գործազուրկի կերպարին համապատասխան մշակման ձև է ընտրել՝ աշխատելով չոր ասեղով, խորը փորագրության եղանակով, մուգ բծերով՝ ընդգծելու համար նրա հուզական ներաշխարհը, դրամատիկական անհանգիստ հոգեվիճակը։ Առանց մանրամասների, մեծ ընդհանրացումներով մշակումը ֆիգուրին հաղորդում է միաձույլ ամբողջականություն։ Գերազանցորեն է տրված նրա պլաստիկական կառուցվածքը։ Խորապես տրամաբանված է կոմպոզիցիան։ Նրա տրամադրությանը համապատասխան՝ առաջ թեքված կեցվածք կա, որը ֆիգուրին տալիս է սրընթաց շարժում, նպատակամղում ունեցող մարդու տպավորություն։ Այդ ամենը գործազուրկի կերպարին տալիս են թափ, ուժ։

## Ծանոթագրություններ

Կատեգորիա:1903 նկարներ
Կատեգորիա:Էդգար Շահինի նկարներ
Կատեգորիա:Հայաստանի ազգային պատկերասրահի նկարներ
Սարգիս Խանդանյան

**Սարգիս Խանդանյան**, հայ միջազգայնագետ, քաղաքագետ, մարդաբան։ ՀՀ ԱԺ 7-րդ գումարման պատգամավոր «Իմ քայլը» խմբակցության անդամ (2019-2021թթ.)։ ՀՀ ԱԺ 8-րդ գումարման պատգամավոր «Քաղաքացիական պայմանագիր» խմբակցության պատգամավոր (2021 թվականից)։ՀՀ ԱԺ արտաքին հարաբերությունների մշտական հանձնաժողովի նախագահ։

## Կենսագրություն
Սարգիս Խանդանյանը ծնվել է 1990 թվականի հունիսի 24-ին Գեղարքունիքի մարզի Գավառ քաղաքում։

Սարգիս Խանդանյանը 2010 թվականին ավարտել է Երևանի պետական համալսարանի միջազգային հարաբերությունների ֆակուլտետը, քաղաքագետ, իսկ 2013 թվականին՝ Լոնդոնի համալսարանական քոլեջի (UCL) մարդաբանության ֆակուլտետը, Թվային մարդաբանության մագիստրոս։

2010-2015 թվականներին աշխատել է որպես «Սիվիլիթաս» հիմնադրամի «ՍիվիլՆեթ» առցանց հեռուստաալիքի լրագրող, հեղինակել է «Ժողովրդի ձայնը» հաղորդաշարը։ 2014-2015 թվականներին աշխատել է որպես «Change.org» կազմակերպության Արևելյան Եվրոպայի գրասենյակի մեդիա արշավների, հաղորդակցության և հանրային կապերի պատասխանատու։ Մասնակցել է «Հրանտ Դինք» հիմնադրամի «Սահմաններից վեր» փորձի փոխանակման ծրագրին։ 2015-2016 թվականներին եղել է Հայկական բարեգործական ընդհանուր միության հաղորդակցության և հանրային կապերի պատասխանատու։

2016-2018 թվականների աշխատել է որպես «Ավրորա» մարդասիրական նախաձեռնության բովանդակային մասի պատասխանատու, խմբագիր։

2018-2019 թվականներին եղել է Հայաստանի վարչապետի աշխատակազմի ղեկավարի տեղակալ։

## Անդամակցություն
2018 թվականից «Քաղաքացիական պայամանագիր» կուսակցության անդամ է։

2018-2021թթ. եղել է Հայաստանի ազգային ագրարային համալսարանի հոգաբարձուների խորհրդի անդամ։

## Քաղաքական գործունեություն
Սարգիս Խանդանյանը 2018 թվականի դեկտեմբերի 9-ին համամասնական ընտրական ցուցակով ընտրվել է Ազգային ժողովի պատգամավոր «Իմ քայլը» կուսակցությունների դաշինքի կազմում։ Եղել է Մարդու իրավունքների պաշտպանության և հանրային հարցերի մշտական հանձնաժողովի անդամ։

2021 թվականի հունիսի 20-ին ԱԺ պատգամավոր է ընտրվել «Քաղաքացիական պայմանագիր» կուսակցության համապետական ընտրական ցուցակով։ Արտաքին հարաբերություննրի մշտական հանձնաժողովի անդամ է։ ԵԱՀԿ և «Եվրանեսթ» խորհրդարանական վեհաժողովներում ՀՀ Ազգային ժողովի պատվիրակության անդամ է։ 2023 թվականից` ԱԺ արտաքին հարաբերությունների մշտական հանձնաժողովի նախագահ։

## Ընտանիք
Սարգիս Խանդանյանը ամուսնացած չէ։

## Ծանոթագրություններ

Կատեգորիա:ՀՀ ԱԺ 7-րդ գումարման պատգամավորներ
Կատեգորիա:ՀՀ ԱԺ 8-րդ գումարման պատգամավորներ
Կատեգորիա:Քաղաքացիական պայմանագիր կուսակցության անդամներ
Կատեգորիա:Հայ քաղաքագետներ
Կատեգորիա:Հայ միջազգայնագետներ
Կատեգորիա:Հայ քաղաքական գործիչներ
Կատեգորիա:ՀՀ Ազգային ժողովի պատգամավորներ
Էլ Լիոնսիտո աստղադիտարան

**Էլ Լիոնսիտո աստղադիտարան** (, աստղադիտարանի կոդը` — «829»), աստղադիտարան Արգենտինայի Սան Խուան պրովինցիայի արևմուտքում գտնվող Էլ Լիոնսիտո ազգային պարկում։ Հիմնադրվել է 1986 թվականին։ Այս ազգային պարկում է տեղակայված նաև Ֆելիքս Ագիլարի աստղադիտարանը։

## Պատմություն
Էլ Լիոնսիտո աստղադիտարանը պաշտոնապես ստեղծվել է 1983 թվականի մայիսի 10-ին, համաձայն Արգենտինայի Գիտության, տեխնոլոգիաների և նորարական արտադրության նախարարության, Գիտական և տեխնիկական հետազոտությունների ազգային խորհրդի, Լա Պլատա ազգային համալսարանի, Կորդովայի ազգային համալսարանի և Սան Խուանի ազային համալսարանի միջև կնքված համաձայնագրի։ Աստղադիտարանի պաշտոնական բացման արարողությունը տեղի է ունեցել 1986 թվականի սեպտեմբերի 12-ին, իսկ պարբերական դիտարկումները սկսվել են 1987 թվականի մարտի 1-ից։ Աստղադիտարանում աշխատում է 20 աշխատակից։

## Աստղադիտարանի գործիքներ
* «Ջերջ Սահադե» աստղադիտակ - 2,15-մ Ռիչի-Կրետյեն տեսակի (f/8.485), տեղադրվել է 1984 թվականին, դիտարկումները սկսվել են 1987 թվականից։
* «Հելեն Սոյեր Հոգ» աստղադիտակ - 60-սմ (D = 609.6 մմ, F = 9131.33 մմ) պատկանում է Տորոնտոյի համալսարանին (Կանադա)։ 1971-ից 1997 թվականները այս աստղադիտակը գտնվում էր Չիլիի Լաս Կամպանաս աստղադիտարանում։
* Արեգակնային սուբմիլիմետրանոց աստղադիտակ - աշխատում է 212 և 405 գիգահերց (1,4 և 0,7 մմ) հաճախությամբ - Կասսգրեյին տեսակի ռադիոաստղադիտակ 1,5 մետր տրամագծով հայելիով։ Տեղադրվել է 1999 թվականի ապրիլին։
* Հարավային կիսագնդի աստղագրաֆ - Centurion-18 (D=450 մմ, F=1260 մմ) + ԼԿՍ խցիկ SBIG 11000M (տեսադաշտը՝ 97.8' x 65.2'), հեռահար կառավարվում է ինտերնետով։

## Հիմնական նվաճումները
* Հայտնաբերվել են ավելին քան 100 աստերոիդ

## Ծանոթագրություններ

## Արտաքին հղումներ
* Complejo Astronómico El Leoncito - ''"www.fundacionbataller.com.ar"''
* CASLEO

**Փոքր մոլորակների կենտրոնի կայքում աստղադիտարանի կատարած դիտարկումները**
* Աստերոիդների աստղաչափական դիտարկումները
* Աստերոիդների աստղաչափական դիտարկումները

**NASA ADS տվյալների բազայում աստղադիտարանի ներդրումը**
* Որոնում «El Leoncito» բառերով
* Որոնում «Leoncito Astronomical Complex» բառերով

**1870 թվականից հետո աստերոիդների և մոլորակների արբանյակների դիտարկումները**
* Դիտարկումների արխիվ ՓՄԿ-ի կայքում

Կատեգորիա:Աստղադիտարաններ Արգենտինայում
Մայոր Սավելևի փողոց (Յալթա)

**Մայոր Սավելևի փողոց** (), փողոց Ղրիմի Յալթա քաղաքի 10-րդ միկրոշրջանում։ Անվանվել է ոստիկանության մայոր Ալեքսանդր Ալեքսանդրովիչ Սավելևի  պատվին, որը 2001 թվականին հերոսաբար զոհվել է ծառայությունն իրականացնելիս։ Սկիզբ է առնում Կրուպսկայայի փողոցից և ավարտվում Գրիգորևի փողոցի թիվ 44 շենքի մոտ։ Երկարությունը 440 մետր է։

## Նկարագրություն
Յալթա քաղաքի Մայոր Սավելևի փողոցը գտնվում է 10-րդ միկրոշրջանում։ Այն սկսվում է Կրուպսկայայի փողոցից, հատում Գրիգորևի փողոցը և ավարտվում նույն փողոցի թիվ 44 շենքի մոտ։ Փողոցում կա համարակալված 8 շինություն՝ թիվ 1, 1 մասն. 1, 1 մասն. 2, 2, 2 մասն. 1, 2 մասն. 2, 3, 5։ Կարճ փողոց է. երկարությունն ընդամենը 440 մետր է։

Մայոր Սավելևի փողոցի փոստային դասիչն է՝ 298609։

Փողոցն անվանվել է ոստիկանության մայոր Ալեքսանդր Ալեքսանդրովիչ Սավելևի պատվին, որը հերոսաբար զոհվել է ծառայությունն իրականացնելիս։ 2001 թվականի մայիսի 13-ին ոստիկանության մայորներ Ալեքսանդր Սավելևը և Վասիլի Պոտապովը բերման էին ենթարկում մի հանցագործի, որը հանկարծ հանեց նռնակը, քաշեց պահանակի օղակը և նետվեց դեպի սեփական երեխաներն ու կինը։ 44-ամյա մայոր Սավելևը բռնեց հանցագործի ձեռքը և սեփական մարմնով ծածկեց նռնակը, քանի որ մոտակայքում այն նետելու տեղ չկար. շուրջբոլորը մարդիկ էին հավաքված։ Սավելևին հետմահու շնորհվել է ոստիկանության փոխգնդապետի կոչում, նրա սխրագործության վայրում տեղադրվել է հուշաքար, իսկ կից փողոցը կոչվել է նրա անունով։

## Ծանոթագրություններ

## Աղբյուրներ
*Улица Майора Савельева в Ялте
*Подробная карта улица Майора Савельева, город Ялта со спутника с номерами домов, индекс и маршруты, Яндекс, Гугл карта

## Արտաքին հղումներ
*Почтовый индекс улица Савельева майора, г. Ялта

Կատեգորիա:Յալթայի փողոցներ
Քաղաքացու օր (այլ կիրառումներ)

**Քաղաքացու օր** կարող է նշանակել.
* '''Քաղաքացու օր''', Հայաստանի պետական տոն։
* , Էստոնիայի պետական տոն։
Աննա Կարենինա (հեռուստասերիալ, 2013)

**«Աննա Կարենինա»**, 2013 թվականի մինի-սերիալ՝ նկարահանված կանադացի ռեժիսոր Քրիստիան Դյուգեյի կողմից։ Լև Տոլստոյի համանուն վեպի էկրանավորումն է և Իտալիայի (Lux Vide), Գերմանիայի (Betafilm), Իսպանիայի (Telecinco Cinema) ու Ֆրանսիայի (Pampa Productions) համատեղ արտադրություն։  Գլխավոր դերը կատարել է իտալացի դերասանուհի Վիտորիա Պուչինին։ Եվրոպական հեռուստաէկրանների պրեմիերան կայացել է 2013 թվականի դեկտեմբերի 2-ին։

## Սյուժե
XIX դարի երկրորդ կես։ Ամուսնացած ազնվականուհի Աննա Կարենինան Սանկտ Պետերբուրգից գնացքով մեկնում է Մոսկվա, որպեսզի օգնի խաղաղություն հաստատել եղբոր՝ Օբլոնսկու ընտանիքում։ Պարահանդեսում նա հանդիպում է սպա Ալեքսեյ Վռոնսկուն, որի հետ ծանոթացել էր Մոսկվա ժամանելուց հետո։ Նրան սիրահարված է Կարենինայի բարեկամուհուն՝ երիտասարդ Կիտա Շչերբացկայային, որն այդ պատճառով մերժում է Կոնստանտին Լևինի սերը։ Վռոնսկու և Կարենինայի սերը սկիզբ է դառնում բարձրագույն հասարակության բարքերին և կարգերին հակասող պատմության, ցանկությունների ու պատվի միջև տատանումների։

## Նկարահանումներ
Բնական պայմաններում նկարահանումներն անցկացվել են 2012 թվականի հոկտեմբեր-դեկտեմբերին Լիտվայի պատմական վայրերում։ Մինի-սերիալի արտադրության մեջ ներգրավված է եղել 2000 ստատիստ, 100 ձի, 30 վագոն, Մերձբալթիակյի 50 ամենագեղեցիկ պատմական արիստոկրատական պալատները, 1200 կոստյում, 7 տոննա արհեստական ձյուն (մինչև ձյան տեղումները)։

Նկարահանումների ժամանակ սիրավեպ է սկսվել գլխավոր դերակատար Վիտորիա Պուչինիի և օպերատոր Ֆաբրիցիո Լուչիի միջև։

### Գլխավոր դերերում
* Վիտորիա Պուչինի – Աննա Կարենինա 
* Սանտյագո Կաբրերա – Ալեքսեյ Վռոնսկի 
* Բենիամին Զադլեր – Ալեքսեյ Կարենին 
* Անխելա Մոլինա – կոմսուհի Վռոնսկայա 
* Լու դե Լաաժ – Կիտի Շչերբացկայա 
* Մաքս ֆոն Տուն – Կոնստանտին Լևին 
* Կառլոտա Նատոլի – Դոլլի Շչերբացկայա 
* Պիետրո Սերմոնտի – Ստեպան (Ստիվա) Օբլոնսկի 
* Լեա Բոսկո – Բետսի 
* Սիդնի Ռոմ – իշխանուհի Շչերբացկայա 
* Դիլան Փիրս – Սերյոժա

## Մրցանակներ
* «Աննա Կարենինա» հեռուստասերիալը մասնակցել է 2014 թվականի Premio Berenice-ին և ստացել մրցանակ լավագույն հագուստների համար (Best Costumes in Fiction — Enrica Biscossi (costume designer)։

## Ծանոթագրություններ

## Արտաքին հղումներ
*

Կատեգորիա:2013 ֆիլմեր
Կատեգորիա:Իտալական հեռուստասերիալներ
Կատեգորիա:Լև Տոլստոյի ստեղծագործությունների էկրանավորումներ
Մանուշակագույն լեռան աստղադիտարան

**Մանուշակագույն լեռան աստղադիտարան**, կամ **Ցզինցզինշան աստղադիտարան** (, աստղադիտարանի կոդը` — «330»), աստղադիտարան Չինաստանում, գտնվում է Ցզինցզինշան (Մանուշակագույն լեռ) լեռան վրա, Նանկին քաղաքի մոտ։ Աստղադիտարանը գտնվում է ծովի մակերևույթից 267 մետր բարձրության վրա։ Հիմնադրվել է 1934 թվականին։

## Պատմություն
thumb|left|200px|60 սմ Զեյս ռեֆլեկտորը Նանկինում, 1930 թվական

Մանուշակագույն լեռան աստղադիտարանը հիմնադրվել է 1934 թվականին Չինաստանի հանրապետության կառավարության և կառավարվում էր Գիտությունների ակադեմիայի կողմից։ Աստղադիտարանի տնօրենի պաշտոնը երկար ժամանակ, 1950-ից 1984 թվականները, զբաղեցրել է հայտնի չինացի աստղագետ Չան Յուժեն (1902–1986):

1980-ականների վերջում, Նանկինգի տարածաշրջանում օդի աղտոտվածության աստիճանի բարձրացումը ստիպեց դադարեցնել աստղադիտարանում կատարվող դիտարկումները։ Աստղադիտարանը այդ ժամանակից ի վեր զբաղվում է կրթական ծրագրերով, իսկ գիտական հետազոտությունները իրականացվում են աստղադիտարանի հինգ մասնաճյուղերում, որոնք գտնվում են Չինաստանի այլ տարածաշրջաններում։

Փոքր մոլորակների կենտրոնը հղում է աստղադիտարանին օգտագործելով միայն **Nanking** (Նանկին) անվանումը, այստեղ 1955-ից 1983 թվականները հայտնաբերվել են 149 աստերոիդներ, ինչպես նաև աստղադիտարանում իրականացվող **ՄԼԱ Մերձերկրյա աստերոիդների հետազոտության ծրագրի** շրջանակներում հայտնաբերվել են ևս 600 ստերոիդներ 2006-ից 2013 թվականները։

### ՄԼԱ Մերձերկրյա աստերոիդների հետազոտության ծրագիր
2006 թվականին Քսույի կայանում (աստղադիտարանի կոդ՝ D29) սկսվեցին կատարվել դիտարկումներ *Չինական Մերձերկրյա աստերոիդների հետազոտության ծրագրի* շրջանակներում, ծրագիրը կոչվում էր *ՄԼԱ Մերձերկրյա աստերոիդների հետազոտության ծրագիր* (PMO NEO ծրագիր)։ Հետազոտությունների ընթացքում օգտագործվում էր 1:04=1:20=1:80 մ Շմիդտի աստղադիտակ, որի վրա տեղադրված էր 4K × 4K ԼԿՍ խցիկ։ 2012 թվականի օգոստոսի դրությամբ ծրագրի շրջանակներում դիտարկվել են 149,971 աստերոիդներ, և հայտնաբերվել են 1,279 նոր աստերոիդներ, որոնցից 251 ստացել են համարակալում։ Այս աստերոիդների մեջ են հինգ Յուպիտերի տրոյացի աստերոիդներ, երկու Հիլդայի և մեկ Ֆոկեայի ընտանիքի աստերոիդներ։ Ծրագրի շրջանակներում նաև հետազոտվել են 824 Երկրին մոտեցող աստերոիդներ և հայտնաբերվել են չորս նորերը՝ Ապոլոնի աստերոիդ , և երեք Ամուրի աստերոիդներ ,  և :

## Հիմնական նվաճումները
* 60P/Ցուչինշան, 62P/Ցուչինշան կարճ պարբերությամբ, ինչպես նաև C/1977 V1 (1977 X) երկար պարբերությամբ գիսաստղերը
* Մեծ քանակությամբ աստերոիդներ, օրինակ Յուպիտերի տրոյացի աստերոիդներ (2223) Սերպեդոն, (2260) Նեոպտոլեմուս, (2363) Ցեբրիոնես, (2456) Պալամեդես և այլն։ 
* Այստեղ 1980 թվականի հոկտեմբերի 14-ին հայտնաբերված (3763) Քիանքսուսեն աստերոիդը անվանվել է չինական տիեզերական ծրագրի հիմնադիր Քիանք Սուսենի պատվին։

## Ծանոթագրություններ

## Արտաքին հղումներ
* Մանուշակագույն լեռան աստղադիտարանի կայք (չինարեն և անգլերեն)

Կատեգորիա:Աստղադիտարաններ Չինաստանում
Դիանա Մարցինկևիչա

**Դիանա Մարիցկևիչա** (, ), լատվիացի թենիսիստուհի, *ITF* կանանց 29 մրցաշարի հաղթող (չորսը՝ մենախաղով)։ Այժմ ապրում է Ռիգայում։

## Կենսագրություն
Դիանա Մարիցկևիչան ծնվել է 1992 թվականի օգոստոսի 1-ին Ռիգայում, Լատվիա։ Նրա քույր Դենիզան նույնպես զբաղվում է թենիսով։

Դիանան թենիով սկսել է զբաղվել յոթ տարեկան հասակում։ Նախընտրում է կավե կոշտ ծածկույթը։

## Տարեվերջյան վարկանիշ

## Ծանոթագրություններ

## Արտաքին հղումներ
* Էջը Ֆեդերացիայի Գավաթի կայքում 
* Էջը ITF-ի կայքում 
* Էջը WTA-ի կայքում

Կատեգորիա:Լատիշ թենիսիստներ
Ելենա Դրոբիշևա

**Ելենա Վիտալևնա Դրոբիշևա** (, ), խորհրդային և ռուսական կինոյի և թատրոնի դերասանուհի, հեռուստահաղորդավարուհի։

## Կենսագրություն
Ելենա Կոնյաևան (տանվեց տարեկանում ընտրել է մոր ազգանունը՝ Դրոբիշևա) ծնվել է 1964 թվականի դեկտեմբերի 3-ին Մոսկվայում, դերասանական ընտանիքում։

Հայրը՝ Վիտալի Անատոլևիչ Կոնյաևը (ծնվել է 1937 թվականի մայիսի 11-ին), ստացել է Ռուսաստանի Դաշնության ժողովրդական արտիստի կոչում, մայրը՝ Նինա Դրոբիշևան (ծնվել է 1939 թվականի հուլիսի 21-ին)՝ ՌԽՖՍՀ ժողովրդական արտիստի։

1990 թվականին Ելենա Դրոբիշևան ավարտել է Բորիս Շչուկինի անվան թատերական բարձրագույն ուսումնարանը (Եվգենի Սիմոնովի կուրս)։

Աշխատել է Մոսկվայի Ռուբեն Սիմոնովի անվան դրամատիկական թատրոնում, Մոսսովետի անվան թատրոնում, Ալեքսեյ Կազանցևի և Միխայիլ Ռոշչինի ղեկավարած Դրամատուրգիայի և ռեժիսուրայի կենտրոնում։

1996-2005 թվականներին աշխատել է Մոսկվայի պետական «Լուսնի թատրոնում» (ղեկավար՝ Սերգեյ Պրոխանով)։

2005 թվականին վարել է «Խոսիր նրա հետ» () թոք-շոուն  ռուսական «Домашний» հեռուստաալիքով։

### Անձնական կյանք
* Առաջին ամուսին՝ Դմիտրի Լիպսկերով (ծնվել է 1964 թվականի փետրվարի 19-ին), ռուս գրող, դրամատուրգ։ Ծանոթացել են 1985 թվականին Բորիս Շչուկինի անվան թատերական բարձրագույն ուսումնարանում, կարճ ժամանակ անց ամուսնացել են։ Երեխաներ չեն ունեցել,
* Երկրորդ ամուսին՝ Ալեքսանդր Կոզնով (28 հունիսի, 1963 – 20 դեկտեմբերի, 2009), խորհրդային և ռուսական կինոյի և թատրոնի դերասան։ Ամուսնությունը եղել է կարճատև, որդուն Ելենա Դրոբիշևան դաստիարակել է միայնակ,
** Որդի՝ Ֆիլիպ Ալեքսանդրովիչ Դրոբիշև (ծնվել է 1990 թվականին), ապրում և աշխատում է Ֆրանսիայում, տիրապետում է մի քանի օտար լեզուների, այդ թվում նաև ճապոներենի։

## Արվեստ
### Դերեր թատրոնում
#### Մոսկվայի պետական «Լուսնի թատրոն»
* «Գիշերն անուշ է», Ֆրենսիս Սքոթ Ֆիցջերալդ – Վայոլետ Մակկիսկո
* «Ճայը», Անտոն Չեխով – *Նինա Զարեչնայա*
* «Ինքնասպան», Ն. Էրդման – *Սերաֆիմա*
* «Վազք», Մ. Բուլգակով – *Սերաֆիմա Կորզուխինա*
* «Мещерские», Իվան Բունին – *Սոնյա*

#### Մոսսովետի անվան թատրոն
* «Մահացու սեր» () (ռեժիսոր՝ Ս․ Վինոգրադով)

#### Դրամատուրգիայի և ռեժիսուրայի կենտրոն Ալեքսեյ Կազանցևի և Միխայիլ Ռոշչինի ղեկավարությամբ
* «Трансфер», Մ. Կուրոչկին (ռեժիսոր՝ Մ․ Ուգարով) – *Ցուրիկովի կինը*

### Ֆիլմագրություն

### Մասնակցություն տեսահոլովակներում
* 2001 –  նկարահանվել է ռուս էստրադային երգիչ Վալերի Լեոնտևի «Мишель» երգի տեսահոլովակում, որի նկարահանումներն անցկացվել են Նիցցայում և Մոսկվայում 2001 թվականին («Յուրի Գրիմովի» ստուդիա (ստուդիա «ЮГ»)։

## Ծանոթագրություններ

## Արտաքին հղումներ
* Елена Дробышева. Биография, театральные работы, фильмография. Сайт «Российские и советские актёры» // rusakters.ru
* Елена Дробышева. Биография, фильмография.  // ruskino.ru
* Елена Дробышева. Биография, фильмография. // bestactor.ru
* Елена Дробышева. Биография. Сайт «Вокруг ТВ» // vokrug.tv
* Елена Дробышева. Биография, обзор фильмов и спектаклей с участием актрисы, фотографии. // afisha.ru
* Елена Дробышева. Биография, фильмография.  Государственный интернет-канал «Россия» // russia.tv

Կատեգորիա:Ռուս դերասանուհիներ
Կատեգորիա:Ռուս հաղորդավարուհիներ
Կատեգորիա:Բորիս Շչուկինի անվան թատերական ինստիտուտի շրջանավարտներ
Կատեգորիա:Ռուս կինոդերասանուհիներ
Կատեգորիա:Թատրոնի դերասանուհիներ
Կատեգորիա:Խորհրդային դերասանուհիներ
Լիգա Դեկմեյերե

**Լիգա Դիկմեյերե** (, ), լատվիացի թենիսիստուհի, Կանանց թենիսի ասոցիացիայի (*[[WTA]]*) 1 մրցաշարի հաղթող։

## Կենսագրություն
Լիգա Դիկմեյերեն ծնվել է 1983 թվականի մայիսի 21-ին Ռիգայում, Լատվիական Խորհրդային Սոցիալիստական Հանրապետություն ԽՍՀՄ։ Թենիսիստուհին ունի նաև ավագ քույր Լայլա անունով (պրոֆեսիոնալ հոկեյիստուհի)։

Լիգան իր թենիսիստուհու կարիերան սկսել է 6 տարեկան հասակում։

Դիկմեյերեն նախընտրում է կավե կոշտ ծածկույթը։

## Տարեվերջյան վարկանիշ

## Ծանոթագրություններ

## Արտաքին հղումներ
* Պաշտոնական կայք 
----
* Էջը Ֆեդերացիայի Գավաթի կայքում 
* Էջը ITF-ի կայքում 
* Էջը WTA-ի կայքում

Կատեգորիա:Լատիշ թենիսիստներ
Եկատերինա Վասիլևա (դերասանուհի)

**Եկատերինա Նիկոլաևնա Վասիլևա** (, ), ռուս դերասանուհի։ 

## Կենսագրություն
Եկատերինա Լավրովան ծնվել է 1829 թվականի օգոստոսի 16(28)-ին Մոսկվայում, երգիչներ Նիկոլայ Վլադիմիրովիչ և Դարյա Մատվեևնա Լավրովների ընտանիքում։ Սովորել է տիկին Դեբոշի պանսիոնում։ 1843 թվականին ընդունվել է Մոսկվայի թատերական ուսումնարան։

Եկատերինա Նիկոլաևնան ամուսնացել է Սերգեյ Վասիլևի հետ։ Նրանց դուստրերը՝ Նադեժդան (ամուսնու ազգանունով՝ Տանեևա (22 հոկտեմբերի (3 նոյեմբերի), 1852 – 4 նոյեմբերի, 1920) և Վերան (ամուսնու ազգանունով՝ *Պոպովա*, 11(23) դեկտեմբերի, 1854 – 11(24) հուլիսի, 1905), հետևել են ծնողներին ու շարունակել դերասանական դինաստիան։

1845 թվականին Եկատերինա Վասիլևան նշել է իր նորամուտը Փոքր թատրոնի բեմում՝ կատարելով Գաբրիելայի դերը Էժեն Սկրիբի «Ճգնավոր աղջիկը» պիեսի բեմադրության մեջ։

1846 թվականի վերջին Ալեքսանդրինսկի թատրոն թատրոնի բեմում կատարել է Միրանդոլինայի դերը «Միրանդոլինա, կամ սպիտակ մոզեր մորուքի մեջ» ներկայացման մեջ։ 1847 թվականին ընդունվել է Ալեքսանդրինսկի թատրոնի թատերախումբ։

1863 թվականի հոկտեմբերի 14-ին՝ Եկատերինա Նիկոլաևնա Վասիլևայի բենեֆիսին առաջին անգամ բեմադրվել է Ալեքսանդր Օստրովսկու «Եկամտաբեր պաշտոն» պիեսը։

1872 թվականի հունվարի 13-ին, երբ Փոքր թատրոնում նշվել է Եկատերինա Վասիլևայի բենեֆիսը նրա բեմական գործունեության 25-ամյակի առթիվ, ռեժիսոր Ա․ Բոգդանովը բեմադրել է Իվան Տուրգենևի «Մեկ ամիս գյուղում» պիեսը։

Եկատերինա Լավրովա-Վասիլևան մահացել է 1877 թվականի ապրիլի 27-ին Բեռնում (Շվեյցարիա), որտեղ բուժվում էր թոքախտից։ Թաղվել է Վագանկովյան գերեզմանատանը։

## Արվեստ
* «Խելքից պատուհաս», Ալեքսանդր Գրիբոյեդով – *Սոֆյա*
* «Женский ум лучше всяких дум», Ալֆրեդ դը Մյուսե – *տիկին Լերու*
* «Ամեն իմաստունի մեջ պարզություն կա», Ալեքսանդր Օստրովսկի – *Մամաևա*
* «Մեկ ամիս գյուղում», Իվան Տուրգենև - *Նատալյա Պետրովնա*

## Ծանոթագրություններ

## Արտաքին հղումներ
* И. Б—ов. Лаврова-Васильева, Екатерина Николаевна // Русский биографический словарь : в 25 томах. — СПб.—М., 1896—1918.

Կատեգորիա:Ռուս դերասանուհիներ
Կատեգորիա:Վագանկովյան գերեզմանատանը թաղվածներ
Կիսոյի աստղադիտարան

**Կիսոյի աստղադիտարան** (, աստղադիտարանի կոդը` — «381»), աստղադիտարան Ճապոնիայում, Օնտակե լեռան վրա։

Աստղադիտարանը հիմնվել է 1974 թվականին, հանդիսանում է Տոկիոյի աստղադիտարանների շղթայի հինգերորդ աստղադիտարանը և հանդիսանում էր Տոկիոյի աստղադիտարանի մասնաճյուղ։ 1988 թվականից աստղադիտարանը պատկանում է Ճապոնիայի Լուսավորության, գիտության և մշակույթի նախարարությանը։ Աստղադիտարանի կառուցման նախնական նպատակն էր արտագալակտիկական մարմինների դիտարկումների կազմակերպումը։ Այժմ աստղադիտարանը բաց է աշխարհի բոլոր գիտնականների համար։

## Աստղադիտարանի գործիքներ
Աստղադիտարանի հիմնական գործիքն է 105 սմ Շմիդտի աստղադիտակը։

2002 թվականին աստղադիտարանում տեղադրվել է 30 սմ ամբողջովին ավտոմատացված աստղադիտակ։ Այս աստղադիտակը հիմնականում օգտագործվում է փոփոխական աստղերի դիտարկումների կատարման համար։ Այն ավտոմատացվել է բազմաթիվ կրկնվող դիտարկումների իրականացման համար։

## Ծանոթագրություններ

## Արտաքին հղումներ
* Աստղադիտարանի պաշտոնական կայք
* Աստղադիտարանի պատմություն
* Տոկիոյի համալսարան

Կատեգորիա:Աստղադիտարաններ Ճապոնիայում
Կումա Կոգենի աստղադիտարան

**Կումա Կոգենի աստղադիտարան** (, աստղադիտարանի կոդը` — «360»), աստղադիտարան Ճապոնիայի Էխիմե պրեֆեկտուրայի Կումակոգեն քաղաքի մոտ։ Աստղադիտարանը կազմում է Ֆուրուսատո բաց երկնքի տակ թանգարանի մաս, որի մեջ է մտնում նաև Սեյտենջո ամրոցը (ամրոցի անվանումը թարգմանվում է որպես *բաց երկինք*, կամ *աստղալից երկինք*)։

Աստղադիտարանի տարածքում գործում է պլանետարիում, որտեղ անցկացվում են 20 րոպեանոց ներկայացումներ։

## Աստղադիտարանի գործիքներ
* 60-սմ ռեֆլեկտոր

## Հիմնական նվաճումները
* Հայտնաբերվել են 109 աստերոիդ 1994-ից 2002 թվականները
* 18623 աստղաչափական դիտարկումներ հրապարակվել են 1992-ից 2006 թվականները

## Ծանոթագրություններ

## Արտաքին հղումներ
**Փոքր մոլորակների կենտրոնի կայքում աստղադիտարանի կատարած դիտարկումները**
* Աստերոիդների աստղաչափական դիտարկումները
* Աստերոիդների աստղաչափական դիտարկումները

**NASA ADS տվյալների բազայում աստղադիտարանի ներդրումը**
* Որոնում «Kuma Kogen» բառերով

**1870 թվականից հետո աստերոիդների և մոլորակների արբանյակների դիտարկումները**
* Դիտարկումների արխիվ ՓՄԿ-ի կայքում

Կատեգորիա:Աստղադիտարաններ Ճապոնիայում
Անաստասիա Սևաստովա

**Անաստասիա Սևաստովա** (, ), ռուսական ծագումով լատվիացի թենիսիստուհի, Կանանց թենիսի ասոցիացիայի (*[[WTA]]*) 3 մրցաշարերի հաղթող։

## Կենսագրություն
Անաստասիա Սևաստովան ծնվել է 1990 թվականի ապրիլի 13-ին Լիեպայայում, Լատվիա։

Անաստասիան թենիով սկսել է զբաղվել վեց տարեկան հասակում։ Նախընտրում է կավե կոշտ ծածկույթը, իսկ սիրելի հարվածը համարում բեքհենդը։

Անաստասիայի մայրը՝ Դիանա Գոլովանովան, անգլերենի ուսուցչուհի է։

Սևաստովային տանջում են իր ոտքերի խնդիրները, որը պատճառով նա ստիպված է լինում կրել հատուկ կոշիկ։

## Տարեվերջյան վարկանիշ

## Առաջնություններում ելույթների պատմություն
*2018 թվականի հունիսի 18-ի դրությամբ*

**Ո**, պարտություն որակավորման առաջնությունում։
**Ռ**, ռաունդ։

## Ծանոթագրություններ

## Արտաքին հղումներ
* Էջը Ֆեդերացիայի Գավաթի կայքում 
* Էջը ITF-ի կայքում 
* Էջը WTA-ի կայքում

Կատեգորիա:Լատիշ թենիսիստներ
Վիկտոր Զելենով

**Վիկտոր Զելենով** (, ), խորհրդային, ռուսական դիվանագետ։

## Կենսագրություն
Ավարտել է Վոլգայի ջրային տրանսպորտի պետական համալսարանը (1961) և ԽՍՀՄ ԱԳՆ դիվանագիտական ակադեմիան (1976)։ Տնտեսագիտական գիտությունների թեկնածու։ Դիվանագիտական գործունեությամբ սկսել է զբաղվել 1976 թվականից։

*1977-1978 թվականներին՝ Հնդկաստանում ԽՍՀՄ դեսպանատան առաջին քարտուղար։
*1978-1983 թվականներին՝ Պակիստանում ԽՍՀՄ դեսպանատան խորհրդական։
*1984-1987 թվականներին՝ Կարաչիում (Պակիստան) ԽՍՀՄ գլխավոր հյուպատոս։
*1988-1991 թվականներին՝ ԽՍՀՄ ԱԳՆ հյուպատոսական վարչության պետ։
* 1991 թվականի հոկտեմբերի 18-ից-1996 թվականը՝ Գվինեա Բիսաուում ԽՍՀՄ, ապա Ռուսաստանի արտակարգ և լիազոր դեսպան.

## Դիվանագիտական աստիճան

* Արտակարգ և լիազոր դեսպան (1991 թվականի հոկտեմբերի 18)։

## Ընտանիք
Որդի՝ Ալեքսանդր Վիկտորովիչ Զելենով, 2015 թվականից Ֆինլանդիայում ՌԴ դեսպանության ավագ խորհրդական (հյուպատոսական բաժնի վարիչ)։

## Ծանոթագրություններ

## Գրականություն
* Зеленов Виктор Матвеевич // Кто есть кто в России и в ближнем зарубежье: Справочник. — : Издательский дом «Новое время», «Всё для Вас», 1993. — С. 256 ISBN 5-86564-033-X

## Արտաքին հղումներ
* Կենսագրությունը՝ ''personize.ru'' 

Կատեգորիա:Ռուս դիվանագետներ
Կատեգորիա:Դիվանագետներ այբբենական կարգով
Կատեգորիա:Տրոեկուրովյան գերեզմանատանը թաղվածներ
Կատեգորիա:Խորհրդային դիվանագետներ
Տիեզերական հսկողության Բեյսեյ կայան

**Տիեզերական հսկողության Բեյսեյ կայան** (, աստղադիտարանի կոդը` — «300»), աստղադիտարան Ճապոնիայի Օկայամա պռեֆեկտուրայի Բեյսեյ գյուղում (այժմ գյուղա մտնում է Ինարա քաղաքի կազմի մեջ)։ Հիմնադրվել է 2000 թվականին։ Աստղադիտարանի տարածքում է իրականացվում «Բեյսեյի աստերոիդների հետևման աստղադիտակ արագ հետազոտությունների համար»  (Bisei Asteroid Tracking Telescope for Rapid Survey, BATTeRS) ծրագիրը, որի շրջանակներում հայտնաբերվել են բազմաթիվ աստերոիդներ և մեկ գիսաստղ (P/2001 W2): Կայանը ստեղծվել է Ճապոնիայի Կրթության, մշակույթի, սպորտի, գիտության և տեխնոլոգիաների նախարարության, Ճապոնական օդա-տիեզերական հետազոտությունների գործակալության և Ճապոնական տիեզերական հսկողության միության օժանդակությամբ։

## Աստղադիտարանի գործիքներ
* 1-մ Կասսգրեյնի աստղադիտակ (տեսադաշտը 3 աստիճան, 10 ԼՍԿ միկրոպրոցեսորներից հավաքված խճանկար, որոնցից ամեն մեկը ունի 2096 x 4096 պիքսել չափեր)
* 0.5-մ Ռիչի-Կրետյենի աստղադիտակ (տեսադաշտը 2х2 աստիճան)
* 25-սմ աստղադիտակ, Տակահասի

## Հիմնական նվաճումները
* Հայտնաբերվել են 204 աստերոիդ 2000 -ից 2010 թվականները
* 51017 աստղաչափական դիտարկումներ հրապարակվել են 2000 -ից 2011 թվականները
* P/2001 W2 գիսաստղի հայտնաբերում։

## Ծանոթագրություններ

## Արտաքին հղումներ
* BATTeRS ծրագրի կայքը  
* Ճապոնական տիեզերական հսկողության միության կայք  

**Փոքր մոլորակների կենտրոնի կայքում աստղադիտարանի կատարած դիտարկումները**
* Աստերոիդների աստղաչափական դիտարկումները
* Աստերոիդների աստղաչափական դիտարկումները

**NASA ADS տվյալների բազայում աստղադիտարանի ներդրումը**
* Որոնում «Bisei Spaceguard Center» բառերով

**1870 թվականից հետո աստերոիդների և մոլորակների արբանյակների դիտարկումները**
* Դիտարկումների արխիվ ՓՄԿ-ի կայքում

Կատեգորիա:Աստղադիտարաններ Ճապոնիայում
Թղթախաղ խաղացողները (նկար)

**«Թղթախաղ խաղացողները»**,  ֆրանսիացի նկարիչ Պոլ Սեզանի հինգ նկարներից բաղկացած շարքից է, որը վրձնել է 1890-1895 թվականներին։  Նկարներն իրարից տարբերվում են թղթախաղ խաղացողների թվով և նկարի չափսերով։ Նկարներից չորսը պահպանվում է 
Ամերիկայի և Եվրոպայի թանգարանում, հինգերորդը մինչև վերջերս պահպանվել է մասնավոր հավաքածուում, մինչև  որ այն գնել են Կատարի իշխանությունները՝ ազգային թանգարանի համար։

2012 թվականի փետրվարին հայտարարվել է այդ շարքի՝ 1892-1893 թվականներին նկարչի վրձնած նկարներից մեկի վաճառքի մասին։ Կատարի էմիր  Համադ բին Խալիֆա ալ-Թանիի ընտանիքը  մասնավոր կոլեկցիոներից համաձայնել է գնել նկարը՝ 250 միլիոն դոլարով։ Այսպիսով՝ Սեզանի նկարը դարձել է այդ պահին վաճառված ամենաթանկ նկարը։

## Պատկերասրահ

Պատկեր:Paul Cézanne 082.jpg|1890–1892 թվականներ, 65,4&nbsp;×&nbsp;81,9&nbsp;սմ, Մետրոպոլիտեն թանգարան, Նյու Յորք
Պատկեր:Cezanne The Card Players Barnes.jpg|1890–1892 թվականներ, 134,6&nbsp;×&nbsp;180,3&nbsp;սմ, Բարնսի ֆոնդ, Ֆիլադելֆիա
Պատկեր:Paul Cézanne 222.jpg|1892—1893 թվականներ, 97&nbsp;×&nbsp;130&nbsp;սմ; Կատարի էմիրի ընտանեկան հավաքածու 
Պատկեր:Paul Cézanne, Les joueurs de carte (1892-95).jpg|1892–1895 թվականներ, 60&nbsp;×&nbsp;73&nbsp;սմ, Կուրտոյի արվեստի ինստիտուտ, Լոնդոն
Պատկեր:Les Joueurs de cartes, par Paul Cézanne.jpg|1894–1895 թվականներ, 47&nbsp;×&nbsp;56,5&nbsp; սմ, Օրսե թանգարան, Փարիզ


## «Թղթախաղ խաղացողները» Ռուսաստանում
* 2013 թվականի սեպտեմբերին Պետական Էրմիտաժի  Ձմեռային պալատի Ապոլլոնյան սրահում ցուցադրվել է Պոլ Սեզանի «Թղթախաղ խաղացողները» նկարի՝ լոնդոնյան Կուրտոյի արվեստի ինստիտուտ հավաքածուի տարբերակը (Courtauld Institute of Art):

## Ծանոթագրություններ

Կատեգորիա:Պոլ Սեզանի նկարներ
Կատեգորիա:1890 նկարներ
Կատեգորիա:Օրսե թանգարանի նկարներ
Նավին Էնդրյուս

**Նավին Ուիլյամ Սիդնի Էնդրյուս** (, ), ծագումով հնդիկ անգլիացի դերասան, «Էմմի» և «Ոսկե գլոբուս» մրցանակների մրցանակակիր։ Հայտնի է դարձել «Անգլիացի հիվանդը» (1996), «Վախի մոլորակը» (2007) ֆիլմերում և «Կորուսյալները» հեռուստասերիալում խաղացած դերերից հետո։ Արժանացել է ԱՄՆ կինոդերասանների գիլդիայի մրցանակի «Կորուսյալները» (2006) հեռուստասերիալում լավագույն դերասանական կազմի համար։

## Կենսագրություն
### Վաղ կյանք
Էնդրյուսը ծնվել է 1969 թվականին Լոնդոնի Լամբետ շրջանում։ 5 տարեկանում նա արդեն դրսևորում էր դերասանական ունակություններ։ 1960-ական թվականների վերջին Էնդրյուսի ծնողները Կերալայից (Հնդկաստան) տեղափոխվեցին Անգլիա։ Չնայած որ երկուսն էլ բարձրագույն կրթություն ունեին, հայրն աշխատում էր երկաթգծում, իսկ մայրը՝ փոստային բաժնում։ Նրանք դիտմամբ Նավինին հնդկերեն չսովորեցրին, որպեսզի տղան հետագայում արտասանական խնդիրներ չունենա։ Նավինը երկու եղբայրներից ավագն է։

### Գործունեություն
Էնդրյուսի փաստացի դերասանական գործունեությունը սկսվեց այն ժամանակ, երբ ընդունվեց Գիլդհոլի երաժշտության և թատրոնի դպրոց։ Նա նույն կուրսում է սովորել Էվան ՄաքԳրեգորի և Դևիդ Թյուլիսի հետ։ 1991 թվականին Նավինը առաջարկ ստացավ՝ նկարահանվելու Հանիֆ Քուրեշի «Լոնդոնը սպանում է ինձ» ֆիլմում։ Դերասանի ամենահայտնի դերերն են լեյտենանտ Քիփի դերը «Անգլիացի հիվանդը» (1996) ֆիլմում և Սաիդ Ջարի դերը «Կորուսյալները» (2004-2010) հեռուստասերիալում։ 2006 թվականին «People» ամսագիրը նրան համարեց աշխարհի ամենագեղեցիկ մարդկանցից մեկը։ Դերասանական գործունեությունից զատ Էնդրյուսը նվագում է կիթառ և երգում։
 
### Անձնական կյանք
Էնդրյուսը հանդիպում էր դերասանուհի Բարբարա Հերշի հետ, որը 21 տարով մեծ էր իրենից։ Նրանք ապրում էին Լոս Անջելեսում։ 2005 թվականին զույգը որոշ ժամանակով բաժանվեց, և այդ ընթացքում Նավինը այլ կնոջից ունեցավ երկրորդ որդուն՝ Նավին Ջոշուային։ Ավելի ուշ Նավինը վերականգնեց հարաբերությունները Բարբարայի հետ, սակայն 2010 թվականի մայիսին նրանք հայտարարեցին, որ դրանից վեց ամիս առաջ բաժանվել են։ Նավին Ջոշուայի խնամակալությունը ստանձնելու համար պայքարում էին նրա հայրը և մայրը (Ելենա Եվստաֆիա)։ 2009 թվականի հունվարի 7-ից երեխայի իրավաբանական և ֆիզիկական խնամակալությունը ժամանակավորապես հանձնվեց Էնդրյուսին։

Նավինը խոստովանել է, որ 1990-ականների կեսերին տառապել է ալկոհոլիզմով և երկու տարի եղել է թմրամոլ։

## Ֆիլմագրություն

## Վիդեոխաղեր
* 2014 - Far Cry 4 - Սաբալ

## Ծանոթագրություններ

Կատեգորիա:20-րդ դարի ամերիկացի տղամարդ դերասաններ
Կատեգորիա:20-րդ դարի դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:«Էմմի» մրցանակի դափնեկիրներ
Կատեգորիա:«Ոսկե գլոբուս» մրցանակի դափնեկիրներ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի տղամարդ հնչյունավորողներ
Կատեգորիա:Անգլիացի դերասաններ
Կատեգորիա:Անգլիացի երաժիշտներ
Կատեգորիա:Անգլիացի կինոդերասաններ
Կատեգորիա:Բրիտանացի հեռուստատեսային դերասաններ
Կատեգորիա:Դերասաններ այբբենական կարգով
Կատեգորիա:Երաժիշտներ այբբենական կարգով
Կատեգորիա:Թատրոնի դերասաններ
Կատեգորիա:Հեռուստատեսային դերասաններ
Կատեգորիա:20-րդ դարի անգլիացի տղամարդ դերասաններ
Կատեգորիա:Անգլիացի տղամարդ հեռուստատեսային դերասաններ
Կատեգորիա:21-րդ դարի անգլիացի տղամարդ դերասաններ
Կատեգորիա:Անգլիացի տղամարդ կինոդերասաններ
Ղուրբան Փիրիմով

**Ղուրբան Բախշելի օղլի Փիրիմով** (, ), ադրբեջանցի երաժիշտ,  թառահար, Ադրբեջանական ԽՍՀ առաջին ժողովրդական արտիստ;

## Կենսագրություն
[thumb|250px|ձախից|[Մուղամի եռյակը]]
Ղուրբան Փիրիմովը ծնվել է 1880 թվականի հոկտեմբերին Աղդամում, որտեղ ստացել է նախնական կրթությունը։ 1905 թվականին ստեղծեց երաժշտական եռյակը ՛ժողովրդական երգչը Ջաբբար Ղարյաղդիօղլու և Սաշա Օգանեզաշվիլիի հետ միասին։ Այս երաժշտական եռյակը շարունակեց իր գործունեությունը մոտ 20 տարի։ Իր գործողության ընթացքում Փիրիմովը հյուրախաղերով հանդես է եկել տարբեր վայրերում `Անդրկովկասում, Կենտրոնական Ասիայում, Կիևում, Մոսկվայում և Իրանում։

1905 թվականին նա հանդիպեց Ճաբբար Կարյաղդըօղլու հետ և իր հրավերով եկավ Բաքու։ 1908 թվականին եղել է Ուզեիր Հաջիբեկովի ժողովրդական գործիքների անսամբլի թառահարը։

1920 թվականից մինչև իր կյանքի վերջը եղել է Ադրբեջանի պետական օպերայի և բալետի թատրոնի մենակատարը։ 1934 թվականին նա զբաղեցրեց առաջին տեղը Թբիլիսիում անցկացրեց Անդրկովկասի ժողովրդական օլիմպիադայում։ Ղուրբան Փիրիմովն աշխատել է այնպիսի կոմպոզիտորների հետ միասին, ինչպիսիք են Նիյազին, Կարա Կարաևը, Թոֆիկ Կուլիևը, Ֆիքրեթ Ամիրովը։

Ղուրբան Փիրիմովը մահացել է 1965 թվականի օգոստոսի 29-ին Բաքվում։

## Ծանոթագրություններ

Կատեգորիա:Ադրբեջանական ԽՍՀ ժողովրդական արտիստներ
BATTeRS ծրագիր

**Բեյսեյի աստերոիդների հետևման աստղադիտակ արագ հետազոտությունների համար ծրագիր** (), աստղագիտական հետազոտությունների ծրագիր, հիմնված 2000 թվականին Տիեզերական հսկողության Բեյսեյ կայանում (Ճապոնիա)։ Ծրագրի հիմնական նպատակն է մերձերկրյա աստերոիդների որոնումն ու հետևումը, ինչպես նաև տիեզերական աղբի հետևումը։

Ծրագրի շրջանակներում հայտնաբերվել են 204 աստերոիդ և մեկ պարբերական գիաստղ, մեկ Հալլեյի տիպի գիսաստղ և մերձերկրյա աստերոիդ C/2001&nbsp;W2&nbsp;(BATTERS)-ը:

Ծրագրի շրջանակներում կատարվող աստղադիտարանի շինարարությունը կատարվել է Ճապոնիայի Կրթության, մշակույթի, սպորտի, գիտության և տեխնոլոգիաների նախարարության աջակցությամբ, կենտրոնի աշխատանքի հետ կապված ծախսերը վճարվում են Ճապոնական օդա-տիեզերական հետազոտությունների գործակալության (JAXA) կողմից, իսկ կայանում աշխատում են Ճապոնական տիեզերական հսկողության միության անդամները։

Աստերոիդների հիմնական գոտու (17286) Բեյսեյ աստերոիդը, որը հայտնաբերվել է BATTeRS ծրագրի շրջանակներում 2000 թվականի հուլիսին, անվանվել է աստղադիտարանի պատվին։

## Տես նաև
* Փոքր մոլորակների կենտրոն
* Pan-STARRS
* Լինքոլնի անվան մերձերկրյա աստերոիդների որոնման լաբորատորիա
* Երկնքի հետազոտության Կատալինա ծրագիր

## Ծանոթագրություններ

## Արտաքին հղումներ
* Պաշտոնական կայք 
* BATTeRS (プロジェクト) ծրագիր  
* Ճապոնական տիեզերական հսկողության միության կայք 

Կատեգորիա:2000 հիմնադրումներ Ճապոնիայում
Կատեգորիա:Աստերոիդ հայտնաբերողներ
Կատեգորիա:Գիտությունը և տեխնոլոգիան Ճապոնիայում
Կատեգորիա:Փոքր մարմինների որոնման ծրագրեր
Ալեխանդրո դե լա Մադրիդ

**Ալեխանդրո դե լա Մադրիդ** (, ), մեքսիկացի դերասան։

## Ֆիլմագրություն
### Ֆիլմեր

### Հեռուստատեսություն

## Ծանոթագրություններ

## Արտաքին հղումներ
* 

Կատեգորիա:Թատրոնի դերասաններ
Կատեգորիա:Հեռուստատեսային դերասաններ
Կատեգորիա:Մեքսիկացի դերասաններ
Կատեգորիա:Մեքսիկացի կինոդերասաններ
Հայոց ցեղասպանության խաչքար (Կլիշի լա Գարեն)

**Հայոց ցեղասպանության խաչքար**, քառերես հուշակոթող-խաչքար Ֆրանսիայի Կլիշի լա Գարեն քաղաքի Շարլ Ազնավուրի անվան հրապարակում։ Եվ հրապարակը, և հուշարձանը բացվել են 2019 թվականի ապրիլի 23-ին և նվիրված են հայոց ցեղասպանության զոհերի հիշատակին։

## Պատմություն
Հուշարձանը նվիրված է Հայոց Ցեղասպանության զոհերի հիշատակին։ Տեղադրվել է 2019 թվականին։ Խաչքարի բացմանը ներկա են գտնվել Ֆրանսիայում Հայաստանի արտակարգ և լիազոր դեսպան Հասմիկ Տոլմաջյանը, Հաուտս-դե-Սինեի վարչության նախագահ Պատրիկ Դևեջյանը, Կլիշի լա Գարենի քաղաքապետ Ռեմի Մուզյոն, փոխքաղաքապետ Ստեֆան Կոշպանը, խաչքար-կոթողի քանդակագործ Հարություն Եկմալյանը, ֆրանսահայեր և այլք։

Խաչքարի մեջ տեղադրված են վարդագույն գրանիտից երեք սալեր՝ ոսկեզօծ գրություններով՝

## Հեղինակ
* Քանդակագործ՝ Հարություն Եկմալյան

## Տվյալներ
* Բարձրություն՝ 230 սմ
* Լայնություն՝ 60 սմ
* Խորություն՝ 60 սմ
* Նյութ՝ քար, գրանիտ և Վոսժի կարմիր քար ( grès des Vosges)

## Պատկերասրահ

Armenian genocide khachkar (3).jpg
Կլիշի քաղաքի հուշարձան (6).jpg
Armenian genocide khachkar (4).jpg
Armenian genocide khachkar (5).jpg


## Ծանոթագրություններ

Կատեգորիա:2019 հիմնադրումներ Եվրոպայում
Կատեգորիա:Հայոց ցեղասպանության հուշարձաններ
Կատեգորիա:Հարություն Եկմալյանի հուշարձաններ
Կատեգորիա:Ֆրանսիայի հայկական հուշարձաններ
Լուլին աստղադիտարան

**Լուլին աստղադիտարան** (, թարգմանաբար` *Եղնիկների անտառի աստղադիտարան*, աստղադիտարանի կոդը` — «D35»), աստղադիտարան Թայվանում, պատկանում է Թայվանի Ազգային կենտրոնական համալսարանի Աստղագիտության ինստիտուտին։

Տեղակայված է Լուլին լեռան գագաթին։ 2007 թվականին այս աստղադիտարանում է հայտնաբերվել Լուլին գիսաստղը (C/2007 N3), որը դարձավ թայվանացի գիտնականի կողմից հայտնաբերված առաջին գիսաստղը։ Այստեղ է նաև հայտնաբերվել (147918) Չիայի աստերոիդը։

Աստղադիտարանում տեղադրված LOT (Լուլինի 1 մետրանոց աստղադիտակ) աստղադիտակը, որը այստեղ տեղադրվել է 2002 թվականի սեպտեմբերին հանդիսանում է կղզու ամենամեծ աստղադիտակը։

## Աստղադիտարանի գործիքներ
* LOT (Լուլինի 1 մետրանոց աստղադիտակ) (D=1 մ, f/8), Կասսգրենի տեսակի աստղադիտակ
* SLT (D=0.40-մ, f/8.8) Ռիչի-Կրետյենի տեսակի աստղադիտակ
* 76-սմ (f/9) Գեր-թեթև աստղադիտակ (SLT)
* Չորս ռոբոտացված աստղադիտակներ TAOS (D=0.50-մ, f/1.9)
* LELIS (Լուլինի էմիսսիաների գծերի լուսանկարման ծրագիր) — 3 Canon ֆոտոօբյեկտիվ (D=11սմ) երեք ֆիլտրներով։ H-ալֆա, [OIII] և [SII]:

## Հետազոտությունների ծրագրեր
* Թայվան-Ամերիկյան օսկուլացման ծրագիր (TAOS)
* Լուլինի էմիսսիաների գծերի լուսանկարման ծրագիր (LELIS)

### Լուլինի երկնքի հետազոտություն (LUSS)
Լուլինի երկնքի հետազոտություն ծրագրի շրջանակներում 2006-ից 2009 թվականները որոնվում էին Երկրին մոտեցող աստերոիդներ։ Լուլինի հետազոտության աստղադիտակը, 41 սմ Ռիչի-Կրետյեն աստղադիտակ էչ, որի տեսադաշտը կազմում էր 27 արքրոպե, այն կառավարվում էր հեռահար Չինաստանից, աստղադիտակի ավտոմատացման համակարգը նախագծվել էր աստղադիտարանում։ Նոր մարմինների որոնումից բացի ծրագրի շրջանակներում ճշգրտվում էին արդեն իսկ հայտնի աստերոիդների և գիսաստղերի ուղեծրերը, և կատարվում էին աստղաչափական հետազոտություններ։

Ղեկավար հետազոտողը, Յե Քուանժին, 2007 թվականին ստացել էր Կարոլին Շումեյկեր ՄԵՕ գրանտը, որի միջոցներն էլ հենց օգտագործվել էին այս նախագծի իրականացման համար։ 2007 թվականի հուլիսին կատարված լուսանկարի վրա Յե Քուանժին հայտնաբերեց հակադարձ շարժմամբ գիսաստղ, որը հետագայում անվանվել Լուլին գիսաստղ։ Այն անցավ Երկրին ամենամոտ կետով 2009 թվականի փետրվարին։ Ծրագրի շրջանակներում կատարված հետազոտությունների ընթացքում հայտնաբերվեցին 781 նոր մարմիններ, ներառյալ Լուլին գիսաստղը և 73P/Շվարցման-Վախման գիսաստղի երեք բեկորներ։

## Հիմնական նվաճումները
* Լուլին գիսաստղի հայտնաբերում։
* Հայտնաբերվել են մոտ 700 նոր աստերոիդներ։
* 82048 աստղաչափական դիտարկումներ հրապարակվել են 2002-ից 2010 թվականները։

## Ծանոթագրություններ

## Արտաքին հղումներ
* Պաշտոնական կայք 
* Պաշտոնական կայք անգլերեն  
* Լուլինի երկնքի հետազոտություն (LUSS)

**Փոքր մոլորակների կենտրոնի կայքում աստղադիտարանի կատարած դիտարկումները**
* Աստերոիդների աստղաչափական դիտարկումները
* Աստերոիդների աստղաչափական դիտարկումները

**NASA ADS տվյալների բազայում աստղադիտարանի ներդրումը**
* Որոնում «Lulin Observatory» բառերով

**1870 թվականից հետո աստերոիդների և մոլորակների արբանյակների դիտարկումները**
* Դիտարկումների արխիվ ՓՄԿ-ի կայքում

Կատեգորիա:Աստղադիտարաններ Թայվանում
Կատեգորիա:Գիսաստղ հայտնաբերողներ
Բորիս Կուրդյումով

**Բորիս Կդյումով** (, ), ռուսական դիվանագետ։

## Կենսագրություն
Ավարտել է Ֆրունզենի պոլիտեխնիկական ինստիտուտը (1972) և ԽՍՀՄ ԱԳՆ դիվանագիտական ակադեմիան (1990)։ Դիվանագիտական գործունեությամբ սկսել է զբաղվել 1990 թվականից։

*1990-1993 թվականներին՝ Մոզամբիկում ԽՍՀՄ դեսպանատան խորհրդական (1991 թվականից՝ Ռուսաստան)։
*1997-2000 թվականներին՝ ՌԴ ԱԳՆ Տեղեկատվության և մամուլի վարչության պետ, խորհրդական, ավագ խորհրդական։
* 2000 թվականի հոկտեմբերից-2001 թվականի փետրվարը՝ ՌԴ ԱԳՆ տեղեկատվական ապահովման դեպարտամենտի տնօրենի տեղակալ։
*2001-2004 թվականներին՝ Ռուսաստանի ԱԳՆ տեղեկատվական ապահովման դեպարտամենտի տնօրեն։
*2004-2011 թվականներին՝ ՌԴ ԱԳՆ անվտանգության դեպարտամենտի տնօրենի տեղակալ։
* 2011 թվականի հունվարի 14-ից-2018 թվականի փետրվարի 1-ը՝ Կաբո Վերդեում Ռուսաստանի արտակարգ և լիազոր դեսպան։ Հավատարմագրերն հանձնվել է 2011 թվականի փետրվարի 18-ին։

Ամուսնացած է ունի երկու որդի։

## Դիվանագիտական աստիճան
* 2-րդ դասի արտակարգ և լիազոր դեսպանորդ (2003 թվականի ապրիլի 2)։

## Ծանոթագրություններ

## Արտաքին հղումներ
* Կենսագրությունը Ռուսաստանի ԱԳՆ կայքում
* Կենսագրությունը Կաբո Վերդեում Ռուսաստանի դեսպանատան կայքում 

Կատեգորիա:Դիվանագետներ այբբենական կարգով
Կատեգորիա:Ռուս դիվանագետներ
Նիկոլայ Գրիբկով

**Նիկոլայ Գրիբկով** (, ), ռուսական դիվանագետ։

## Կենսագրություն
1971 թվականին ավարտել է Մոսկվայի միջազգային հարաբերությունների պետական ինստիտուտը։ Դիվանագիտական գործունեությամբ սկսել է զբաղվել 1971 թվականից։ Տիրապետում է անգլերեն, ֆրանսերեն և արաբերեն լեզուներին։

* 1992-1995 թվականներին՝ Նիգերիայում Ռուսաստանի դեսպանատան դեսպանորդ խորհրդական։
* 1995 թվականի ապրիլի 14-ից 1998 թվականի նոյեմբերի 12-ը՝ Եմենում Ռուսաստանի Դաշնության արտակարգ և լիազոր դեսպան։
* 1998-1999 թվականներին՝ հատուկ հանձնարարություններով դեսպան և համատեղությամբ ԵԱՀԿ Մինսկի խմբի համանախագահ։
* 2003 թվականի օգոստոսի 20-ից 2009 թվականի օգոստոսի 23-ը՝ Նամիբիայում Ռուսաստանի Դաշնության արտակարգ և լիազոր դեսպան։

2009 թվականից անցել է թոշակի։

Ամուսնացած է։ Ունի մեկ որդի։

## Պարգևներ
* Պարգևատրվել է «Հայրենիքին մատուցած ծառայությունների համար» II աստիճանի շքանշանով (2005 թվականի հունիսի 28)՝ *Ռուսաստանի Դաշնության արտաքին քաղաքական կուրսի իրականացման ակտիվ մասնակցության և երկարամյա բարեխիղճ աշխատանքի համար*։
* Ռուսաստանի Դաշնության նախագահի շնորհակալագիր (1998 թվականի մայիսի 30)՝ *Նվիրվածության համար, որը դրսևորվել է Եմենի Հանրապետությունում պատանդ վերցրած Ռուսաստանի քաղաքացիների ազատ արձակման ժամանակ*։

## Դիվանագիտական աստիճան
* 2-րդ դասի արտակարգ և լիազոր դեսպանորդ (1992 թվականի հունիսի 5)։
* 1-ին դասի արտակարգ և լիազոր դեսպանորդ (1996 թվականի հոկտեմբերի 19)։
* Արտակարգ և լիազոր դեսպան (2004 թվականի փետրվարի 10)։

## Ծանոթագրություններ

## Արտաքին հղումներ
* Կենսագրությունը Ռուսաստանի ԱԳՆ կայքում

Կատեգորիա:«Հայրենիքին մատուցած ծառայությունների համար» շքանշանի 2-րդ աստիճանի մեդալով պարգևատրվածներ
Կատեգորիա:Մոսկվայի միջազգային հարաբերությունների պետական ինստիտուտի շրջանավարտներ
Կատեգորիա:Ռուս դիվանագետներ
Վլադիմիր Ռյաբով

**Վլադիմիր Պավլովիչ Ռյաբով** (, ), առաջին գիտնական-գյուղատնտեսն է Մորդովիայից, հանդիսանում է ռուս գրողների և բանաստեղծների ստեղծագործությունների    (ինչպես նաև ԽՍՀՄ սահմանադրության) էրզյան լեզվով պրոֆեսիոնալ թարգմանիչ։

## Կենսագրություն
Վլադիմիր Ռյաբովը ծնվել է 1900 թվականի ապրիլի 1-ին Լոբասկի գյուղում (այժմ՝ Մորդովիայի Հանրապետության Իչալկովսկի շրջան) գյուղացու ընտանիքում, ազգությամբ՝ էրզյա։ 1927 թվականին ավարտել է Մոսկվայի Պոկրովսկու ինստիտուտի բանվորական ֆակուլտետը։

1932 թվականին Վլադիմիր Պավլովիչը դարձել է Տիմիրյազևի անվան գյուղատնտեսական ակադեմիայի շրջանավարտ։ Այնուհետև վերադարձել է Մորդովիա և դասավանդել Մորդովական ագրարային մանկավարժական ինստիտուտում։ 1933-1937 թվականներին աշխատել է Մորդովական գրահրատարակչությունում որպես գյուղատնտեսական բաժնի խմբագիր։ Այդ ժամանակ Վլադիմիր Պավլովիչը դարձել է «Տարբեր մշակաբույսերի և հողերի համար հանքային պարարտանյութերի խառնուրդի կիրառման կանոնների» աղյուսակի կազմողը։

Վլադիմիր Ռյաբովը ակտիվորեն զբաղվել է ռուսերենից էրզյան լեզվով ստեղծագործությունների թարգմանությամբ։ Նրա կողմից թարգմանված հեղինակներից էին Ալեքսանդր Պուշկինը, Միխայիլ Լերմոնտովը, Նիկոլայ Նեկրասովը  (, «Ձմեռ պապ» 1935) և ռուսական գրականության մի շարք այլ դասականներ։ Նրա կողմից թարգմանված Պուշկինի «Հեքիաթ ձկնորսի և ձկան մասին» հեքիաթի հիման վրա 1937 թվականին հրատարակվեց  () վերնագրով գիրքը։ Կազմել է նաև Էրզիաերեն-գերմաներեն բառարանը, որը լույս է տեսել 1978 թվականին Համբուրգում։ Վլադիմիր Ռյաբովն առաջիններից էր, որ ուգրո-ֆիննական լեզվից մասնակիորեն թարգմանեց կարելաֆիննական «Կալեվալա» էպոսը բավականին ճշգրիտ, չնայած այն բանին, որ էրզյան լեզվի նորմեր դեռևս նոր էին ձևավորվում։

1937 թվականին Վլադիմիր Ռյաբովը Մորդովական ԻԽՍՀ Կենտգործկոմից «պատասխանատու հանձնարարություն» ստացավ, մորդովերեն (էրզյան լեզվով) թարգմանել ԽՍՀՄ Սահմանադրությունը, որը ընդունվել էր 1936 թվականի դեկտեմբերին։ 1937 թվականին «անկուսակցական» Վլադիմիր Ռյաբովը, ով այդ պահին  աշխատում էր որպես Մորդովական պետական հրատարակչության խմբագիր և բնակվում էր Սարանսկում ձերբակալվեց խորհրդային իշխանությունների կողմից։ 1938 թվականի մայիսի 23-ին ԽՍՀՄ Գերագույն դատարանի Ռազմական կոլեգիայի որոշմամբ նա մեղավոր ճանաչվեց ՌԽՖՍՀ Քրեական օրենսգրքի 58-րդ հոդվածով (7, 8 և 11 կետերով) և դատապարտվեց մահապատժի։  Հենց այդ ժամանակ էլ 1938 թվականի մայիսին, դատավճիռը ի կատար ածվեց Սարանսկի բանտում։ ԽՄԿԿ XX համագումարից հետո Վլադիմիր Պավլովիչը հետմահու ռեաբիլիտացիայի ենթարկվեց   (1957 թվականի մարտի 23-ի որոշմամբ)։

## Ծանոթագրություններ

## Գրականություն
* 
* 
* Книга памяти Республики Мордовия
* Просветители и педагоги мордовского края. - Саранск, 1986.
* Мордовское просветительство: истоки, проблемы, направления развития: 2 ч. - Саранск, 1995.
* Мордовия. Кто есть кто: Энциклопедический словарь-справочник. - Ульяновск, 1997.
* *Зеткина И. А.* Национальное просветительство Поволжья (вторая половина XIX - начало XX в.). - Саранск, 2002.

Կատեգորիա:ԽՍՀՄ-ում գնդակահարվածներ
Կատեգորիա:Խորհրդային գյուղատնտեսներ
Կատեգորիա:Խորհրդային թարգմանիչներ
Կատեգորիա:Խորհրդային խմբագիրներ
Կատեգորիա:Հետմահու արդարացվածներ
Գեկկո աստղադիտարան

**Գեկկո աստղադիտարան** (, թարգմանաբար՝ *Լուսնի լույսի աստղադիտարան*, աստղադիտարանի կոդը` — «888»), աստղադիտարան Ճապոնիայի Սիձուոկա պրեֆեկտուրայում։ Հիմնադրվել է 1957 թվականին «Մշակութային հարմոնիայի միջազգայի հիմնադրամի» կողմից։ Գեկկո բառը թարգմանաբար նշանակում է Լուսնի լույս։

Աստղադիտարանի պատվին է անվանվել այստեղ, Յոսիակի Օշիմայի կողմից 1989 թվականին հայտնաբերված (4261) Գեկկո աստերոիդը։

## Աստղադիտարանի գործիքներ
* 20-սմ ռեֆլեկտոր;
* 50-սմ ռեֆլեկտոր։

## Հիմնական նվաճումները
* Հայտնաբերվել են 172 աստերոիդ 2000 թվականի դրությամբ
* 7300 աստղաչափական դիտարկումներ հրապարակվել են 1986-ից 2003 թվականները։

## Ծանոթագրություններ

## Արտաքին հղումներ
**Փոքր մոլորակների կենտրոնի կայքում աստղադիտարանի կատարած դիտարկումները**
* Աստերոիդների աստղաչափական դիտարկումները

**NASA ADS տվյալների բազայում աստղադիտարանի ներդրումը**
* Որոնում «Gekko» բառերով

**1870 թվականից հետո աստերոիդների և մոլորակների արբանյակների դիտարկումները**
* Դիտարկումների արխիվ ՓՄԿ-ի կայքում

Կատեգորիա:1957 հիմնադրումներ Ճապոնիայում
Կատեգորիա:Աստղադիտարաններ Ճապոնիայում
Ջանկ Բոնդի աստղադիտարան

**Ջանկ Բոնդի աստղադիտարան** (, աստղադիտարանի կոդը` — «701»), աստղադիտարան ԱՄՆ-ի Արիզոնա նահանգի Սիերա Վիստա շրջանում, Սոնորա անապատում։ Հիմնադրվել է 1996 թվականին, սիրող աստղագետ Դևիդ Հիլիի կողմից սեփական բակում։

Սկզբում աստղադիտարանում տեղադրված էին Celestron 14 SCT և 16 դյույմանոց Meade LX200 աստղադիտակները, տեղաշարժվող ծածկի տակ։ 2000 թվականին այստեղ տեղադրվեց 20 դյույմանոց Ռիչի-Կրետյեն տեսակի աստղադիտակ, որը 2004 թվականին փոխարինվեց 32 դյույմանոց Ռիչի տեսակի աստղադիտակով։

Աստերոիդների որոնումները այստեղ սկսվել են 1998 թվականից։ Առաջին հայտնաբերումը կատարվել է 1999 թվականին Ջեֆրի Մեդկեֆի կողմից։

2016 թվականի նոյեմբերի դրությամբ այստեղ հայտնաբերվել են 272 աստերոիդներ։ Համաձայն Փոքր մոլորակների կենտրոնի տվյալների դրանցից 219 հայտնաբերել են Դևիդ Հիլին կամ Ջեֆրի Մեդկեֆը։ Մնացած 53 աստերոիդների հայտնաբերումը վերագրվում է աստղադիտարանին։

Աստղադիտարանում 1999 թվականից 2008 թվականները կատարվել են ընդհանուր առմամբ 35465 աստղաչափական դիտարկումներ։

## Ծանոթագրություններ

## Արտաքին հղումներ
* Ջանկ Բոնդի աստղադիտարան

**Փոքր մոլորակների կենտրոնի կայքում աստղադիտարանի կատարած դիտարկումները**
* Աստերոիդների աստղաչափական դիտարկումները
* Աստերոիդների աստղաչափական դիտարկումները

**NASA ADS տվյալների բազայում աստղադիտարանի ներդրումը**
* Որոնում «Junk Bond» բառերով

**1870 թվականից հետո աստերոիդների և մոլորակների արբանյակների դիտարկումները**
* Դիտարկումների արխիվ ՓՄԿ-ի կայքում

Կատեգորիա:1996 հիմնադրումներ ԱՄՆ-ում
Կատեգորիա:Աստղադիտարաններ ԱՄՆ-ում
Պյոտր Կիրիլլով

**Պյոտր Սեմյոնովիչ Կիրիլով** (, **Պյոտր Էրկե**, ), էրզիացի գրող։ Երկրորդ համաշխարհային պատերազմի Արևելյան ռազմաճակատի (*«[[Հայրենական մեծ պատերազմ (տերմին)|Հայրենական մեծ պատերազմ]]»*, 1941-1945) մասնակից։

## Կենսագրություն
մինի|Տունը, որտեղ ապրել է Պյոտր Կիրիլլովը՝ Կրասնոարմեյսկայա փողոց 14 / Պերվոմայսկայա փողոց, Սարանսկ
Պյոտր Կիրիլովը ծնվել է 1909 թվականին Մալիյ Տոլկայ գյուղում (այժմ՝ Սամարայի մարզի Պոխվիստնևսկի շրջան)։ 1931-1933 թվականներին սովորել է Մոսկվայի խմբագրության և հրատարակչության ինստիտուտում։ Մասնակցել է Գերմանա-խորհրդային պատերազմին։ Կիրիլովի առաջին ստեղծագործությունները տպագրվել են 1929 թվականին։ 1930-ական թվականներին նրա կողմից գրվեցին «Առավոտը Սուրայի վրա» («*Валске Сура лангсо*») պատմական պոեմը, «Առանց սահմանաշերտի» («*Межавтомо*») և «Դժվարին ճանապարհով» բանաստեղծությունների ժողովածուները, «Սպասսկի տաճարում» («*Спасской монастырьсе*») և «Առաջին դասը» («*Васенце урок*») վիպակները։ Նրա «Լիտովա» (1940) պատմական դրաման հիմք հանդիսացավ մորդովական թատերական արվեստում առաջին երաժշտական դրամայի լիբրետտոյի համար։ Հետպատերազմյան տարիներին Կիրիլովի կողմից գրվեցին «Պատերազմի ճանապարհներով» («*Войнань киява*») ժողովածուն և «Լույս հեռավոր անկյունում» («*Валдо васоло угол велькссэ*»), «Ուսուցչուհին» պիեսները։

## Պարգևներ
* Կարմիր աստղի շքանշան
* Հայրենական պատերազմի I աստիճանի շքանշան

## Ծանոթագրություններ

## Աղբյուրներ
* Кириллов Петр Семенович - статья из Большой советской энциклопедии.

Կատեգորիա:Էրզիացի գրողներ
Կատեգորիա:Խորհրդային գրողներ
Կատեգորիա:Խորհրդային լրագրողներ
Կատեգորիա:Կարմիր աստղի շքանշանի ասպետներ
Կատեգորիա:Հայրենական մեծ պատերազմի մասնակիցներ